
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 15 


ΝΟΜΟΣ ΥΠ' ΑΡΙ0. 2458 

Σύσταση Κλάδου Κύριας Ασφάλισης Αγροτών και άλλες 
διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Σύσταση - Σκοπός 

1. Συνιστάται στον Οργανισμό Γεωργικών Ασφαλίσεων 
(Ο.Γ.Α.) αυτοτελής Κλάδος Κύριας Ασφάλισης Αγροτών, 
αποκαλούμενος εφεξής για συντομία "Κλάδος". 

2. Σκοπός του Κλάδου είναι η χορήγηση κύριας 
σύνταξης στα πρόσωπα που αναφέρονται στο επόμενο 
άρθρο σε περίπτωση γήρατος και αναπηρίας και στα 
μέλη της οικογένειας τους σε περίπτωση θανάτου. 

3. 0 Κλάδος έχει οικονομική και λογιστική αυτοτέλεια 
και διοικείται από το Διοικητικό Συμβούλιο του Ο.Γ.Α.. 
Ο προϋπολογισμός, απολογισμός και ισολογισμός του 
Κλάδου περιλαμβάνονται αυτοτελώς στο γενικό Προϋ¬ 
πολογισμό, απολογισμό και ισολογισμό του Ο.Γ.Α.. Το 
ποσοστό συμμετοχής του Κλάδου στις δαπάνες διοί¬ 
κησης καθορίζεται με απόφαση του Υπουργού Εργασίας 
και Κοινωνικών Ασφαλίσεων ύστερα από γνώμη του 
Διοικητικού Συμβουλίου του Ο.Γ.Α.. 

4. Η λειτουργία του Κλάδου αρχίζει την 1η Ιανουάριου 
1998. 

5. Ο Κλάδος Πρόσθετης Ασφάλισης Αγροτών, που 
συνεστηθη με το ν. 1745/1987 (ΦΕΚ 234 Α'), καταργείται 
απο το χρόνο έναξης λειτουργίας του Κλάδου Κύριας 
Ασφάλισης Αγροτών, ο οποίος καθίσταται καθολικός 
διάδοχός του. 

Άρθρο 2 
Ασφαλισμένοι 

Στην ασφάλιση του Κλάδου υπάγονται υποχρεωτικά 
και αυτοδίκαια όλα τα πρόσωπα που ασφαλίζονται στον 
Ο.Γ.Α.. σύμφωνα με τις ισχύουσες κάθε φορά διατάξεις. 
Στις περιπτώσεις που και οι δύο σύζυγοι υπάγονται 
στην ασφάλιση του Ο.Γ.Α., η ασφάλιση είναι υποχρεωτική 

για τον ένο εκ των συζύγων ύστερα από κοινή δήλωσή 
τους. Αν δεν υποβληθεί η παραπάνω κοινή δήλωση, η 
ασφάλιση χωρεί υποχρεωτικά και για τους δύο συζύγους. 
Ειδικά, οι μοναχοί και οι μοναχές που σναφέρονται στην 
παρ. 2 του άρθρου 5 του ν.δ/τος 1390/1973 (©ΕΚ 103 
Α') υπάγονται στην ασφάλιση του Κλάδου προαιρετικά. 
Οι μοναχοί και οι μοναχές ασφαλίζονται στον Κλάδο 
Ασθένειας του Ο.Γ.Α., χωρίς την προϋπόθεση υπαγωγής 
τους στην ασφάλιση του Κλάδου Κύριας Ασφάλισης 
Αγροτών. 

Η υπαγωγή στην ασφάλιση αρχίζει την 1η Ιανουάριου 
του επόμενου έτους από τη συμπλήρωση του 21ου 
έτους της ηλικίας και λήγει στο τέλος του έτους 
συμπλήρωσης του 64ου έτους της ηλικίας ή την τε¬ 
λευταία ημέρα του μήνα πριν από το θάνατο ή την 
έναρξη συνταξιοδότησης λόγω αναπηρίας και για όσο 
χρόνο διαρκεί η αναπηρία. Η ασφάλιση μπορεί να 
παραταθεί. ύστερα από αίτηση του ασφαλισμένου και 
πέραν του 64ου έτους της ηλικίας και μόνο για οσο 
χρόνο απαιτείται για τη θεμελίωση δικαιώματος συντα- 
ξιοδότησης λόγω γήρατος. 

Άρθρο 3 
Πόροι 

Πόροι του Κλάδου είναι: 

α. Η μηνιαία ατομική εισφορά ασφαλισμένων, που 
ορίζεται σε ποσοστό 7% επί των ποσών των ασφαλι¬ 
στικών κατηγοριών της παρ. 1 του άρθρου 4 του 
παρόντος νόμου. 

β. Η κρατική εισφορά για τα υπαγόμενα στην ασφάλιση 
του Κλάδου πρόσωπα, υπολογιζόμενη μηνιαίως επί του 
ποσού των ασφαλιστικών κατηγοριών της παρ. 1 του 
άρθρου 4, στις οποίες έχουν καταταγεί οι ασφαλισμένοι. 
Το ποσοστό της κρατικής εισφοράς ορίζεται σε 14% 
και το ποσό της αποδίδεται στον Κλάδο απολογιστικά 
εντός τριμήνου από τη λήξη κάθε ημερολογιακού έτους. 

Ο τρόπος απόδοσης της εισφοράς του Κράτους 
ορίζεται με κοινή απόφαση των Υπουργών Οικονομικών 
και Εργασίας και Κοινωνικών Ασφαλίσεων. 

γ. Η απόδοση των κεφαλαίων και αποθεματικών του 
Κλάδου, καθώς και κάθε πρόσοδος από οποιαδήποτε 
οιτία. 

Άρθρο 4 

Εισφορές ασφαλισμένων 

1. Καθορίζονται επτά ασφαλιστικές κατηγορίες με τα 
παρακάτω ποσά, επί των οποίων υπολογίζονται οι ει¬ 
σφορές: 

1η κατηγορία Ποσό κατηγορίας 96,000 δρχ. 

2η ' 119.000 ' 

3η * 143.200 ’ 

4η ' 176.700 ' 

5η * 210.300 ' 

6η · 243.900 * 

7η · 277.400 * 

2. Οι ασφαλισμένοι κατατάσσονται, με δήλωσή τους, 
σε μία από τις επτά ασφαλιστικές κατηγορίες. Εάν δεν 
υποβάλουν σχετική δήλωση, η κατάταξη γίνεται στην 
1η κατηγορία. Είναι δυνατή η αλλαγή κατηγορίας με 
δήλωση του ασφαλισμένου που ισχύει από την πρώτη 
του επόμενου της υποβολής της έτους. 

3. Τα ποσά των ασφαλιστικών κατηγοριών αναπρο¬ 
σαρμόζονται κατ' έτος με το εκάστοτε ποσοστό αύξησης 
των συντάξεων των δημοσίων υπαλλήλων αρχής γε- 
νσμένης από 1.1.1997. 

4. Η είσπραξη των εισφορών των ασφαλισμένων 
ενεργείται και αποδίδεται στον Ο.Γ.Α. από την Αγροτική 
Τράπεζα Ελλάδος (Α.Τ.Ε.) και με εντολή της από τις 
Γεωργικές Συνεταιριστικές Οργανώσεις, καθώς και από 
τα κατά τη διαδικασία του άρθρου 16 οριζόμενα όργανα. 

5. Οι διατάξεις της παρ. 5 του άρθρου 17 και της 
παραγράφου 2 του άρθρου 18 του ν. 4169/1961 (ΦΕΚ 
81 Α'), όπως τροποποιήθηκαν και ισχύουν, εφαρμόζονται 
αναλόγως και για τη διαχειριστική εξυπηρέτηση του 
Κλάδου από την Α.Τ.Ε.. 

Άρθρο 5 

Προϋποθέσεις συντσξιοδότησης λόγω γήρατος 

1. Οι ασφαλισμένοι δικαιούνται σύνταξη γήρατος, 
εφόσον πληρούν αθροιστικά τις παρακάτω προϋποθέ¬ 
σεις: 

α) έχουν συμπληρώσει το 65ο έτος της ηλικίας τους, 

β) έχουν πραγματοποιήσει χρόνο ασφάλισης και κα¬ 
ταβολή εισφορών για πέντε (5) έτη περιλαμβανόμενου 
και του χρόνου ασφάλισης της παρ. 2 του παρόντος 
άρθρου. Από το έτος 2004, ο χρόνος των πέντε (5) 
ετών προσαυξάνεται, ανά ημερολογιακό έτος, κατά ένα 
(1) έτος μέχρι τη συμπλήρωση τουλάχιστον δεκαπέντε 
(15) ετών ασφάλισης και αντίστοιχης καταβολής εισφο¬ 
ρών. Χρόνος συνταξιοδότησης λόγω αναπηρίας από 
τον Κλάδο συνυπολογίζεται στο χρόνο ασφάλισης μόνο 
για τη θεμελίωση συνταξιοδοττκού δικαιώματος. 

2. Ο χρόνος καταβολής εισφορών πρόσθετης ασφά¬ 
λισης του ν. 1745/1987 για όσους ασφαλιστούν στον 
Κλάδο που συνιστάται με τον παρόντα νόμο, θεωρείται, 
ύστερα από αίτησή τους, ως χρόνος διαδρομών στον 
Κλάδο, για όλες τις κατηγορίες συντάξεων. 

Άρθρο 6 

Προϋποθέσεις συνταξιοδότησης λόγω αναπηρίας 

1. Οι ασφαλισμένοι δικαιούνται σύνταξη αναπηρίας, 
εφόσον πληρούν αθροιστικά τις παρακάτω προϋποθέ¬ 
σεις: 

α) Έγιναν ανάπηροι σε ποσοστό τουλάχιστον 67% 
λόγω παθήσεως ή βλάβης ή εξασθένησης σωματικής ή 


πνευματικής μεταγενέστερης, της υπαγωγής στην α¬ 
σφάλιση, ετήσιας τουλάχιστον διάρκειας κατά ιατρική 
πρόβλεψη. 

β) Έχουν πραγματοποιήσει χρόνο ασφάλισης και κα¬ 
ταβολής εισφορών πέντε (5) ετών, από τα οποία δύο 
(2) έτη μέσα στην πενταετία που προηγείται του έτους 
που έγιναν ανάπηροι ή έχουν πραγματοποιήσει δεκα¬ 
πέντε (15) έτη ασφάλισης και καταβολής εισφορών, 
περιλαμβανόμενου και του χρόνου ασφάλισης της παρ. 

2 του άρθρου 5 του παρόντος νόμου. 

Ασφαλισμένοι οι οποίοι δεν έχουν συμπληρώσει το 
26ο έτος της ηλικίας τους δικαιούνται να συνταξιοδο- 
τηθούν λόγω αναπηρίας, αν έχουν καταβάλει τις προ- 
βλεπόμενες εισφορές για όλο το χρονικό διάστημα από 
της υποχρεωτικής υπαγωγής τους στην ασφάλιση μέχρι 
του χρόνου επέλευσης της αναπηρίας. Το χρονικό αυτό 
διάστημα δεν μπορεί να είναι μικρότερο από ένα (1) 
έτος. 

2. Για τη διαπίστωση της αναπηρίας του ασφαλισμένου 
γνωμοδοτούν οι αρμόδιες υγειονομικές επιτροπές, οι 
οποίες, εκτός από τη διαπίστωση της φύσεως των 
αιτιών, της εκτάσεως και της διάρκειας της σωματικής 
ή της πνευματικής παθήσεως του ασφαλισμένου, απο- 
φαίνονται και για την επίδραση αυτών στην καθολική 
ικανότητά του για άσκηση του συνήθους ή παρεμφερούς 
επαγγέλματος του ή την ανάκτηση της ικανότητας 
αυτής. 

3. Η σύνταξη λόγω αναπηρίας απονέμεται για όσο 
χρόνο ορίζεται από τις αρμόδιες υγειονομικές επιτρο¬ 
πές, παρατείνεται δε με την ίδια διαδικασία και για τον 
εκάστοτε οριζόμενο από τις υγειονομικές επιτροπές 
χρόνο ανικανότητας. 

Η σύνταξη λόγω αναπηρίας μπορεί να είναι οριστική, 
εφόσον οι υγειονομικές επιτροπές γνωματεύσουν ότι 
η ανικανότητα είναι μόνιμη. 

Η σύνταξη λόγω αναπηρίας καθίσταται αυτοδικαίως 
οριστική όταν ο συνταξιούχος: 

α. Έχει συμπληρώσει το 55ο· έτος της ηλικίας του 
και χρόνο συνταξιοδότησης επτά (7) ετών συνεχώς, 
κατά τη διάρκεια των οποίων υποβλήθηκε σε τρεις 
τουλάχιστον εξετάσεις από τις οικείες υγειονομικές 
επιτροπές. 

β. Έχει συμπληρώσει το 60ό έτος της ηλικίας του 
και χρόνο συνταξιοδότησης πέντε (5) ετών συνεχώς, 
κατά τη διάρκεια των οποίων υποβλήθηκε σε δύο του¬ 
λάχιστον εξετάσεις από τις οικείες υγειονομικές επι¬ 
τροπές. 

γ. Έχει συμπληρώσει συνεχή 12ετία συνταξιοδότησης, 
ανεξαρτήτως ορίου ηλικίας. 

δ. Έχει συμπληρώσει 20ετή διακεκομμένη συνταξιο- 
δότηση. αλλά από τριετίας συνεχή, ανεξαρτήτως ορίου 
ηλικίας. 

Άρθρο 7 

Προϋποθέσεις συνταξιοδότησης λόγω 
εργατικού ατυχήματος ή ατυχήματος 
εκτός εργασίας 

1. Ο ασφαλισμένος δικαιούται σύνταξη αναπηρίας 
ανεξαρτήτως χρόνου ασφάλισης, αν η αναπηρία οφεί¬ 
λεται σε εργατικό ατύχημα ή ατύχημα κατά την απα¬ 
σχόληση. 

Η προθεσμία υποβολής της αίτησης συνταξιοδοτή- 
σεως, η διαδικασία αναγγελίας και διαπίστωσης του 
εργατικού ατυχήματος ή ατυχήματος κατά την απασχό- 

ληση καθορίζονται με απόφαση του Υπουργού Εργασίας 
και Κοινωνικών Ασφαλίσεων, ύστερα από γνώμη του 
Δ.Σ. του Ο.Γ.Α.. 

2, Επί ατυχήματος εκτός εργασίας ή απασχόλησης, 
περί του οποίου κρίνουν τα αρμόδια όργανα του Ο.Γ.Α., 
ο ασφαλισμένος δικαιούται σύνταξη αναπηρίας, αν έχει 
πραγματοποιήσει το μισό χρόνο ασφάλισης που απαι¬ 
τείται σύμφωνα με τις διατάξεις του προηγουμένου 
άρθρου για τη συνταξιοδότηση λόγω αναπηρίας από 
κοινή νόσο. 

Άρθρο 8 

Προϋποθέσεις συνταξιοδότησης λόγω θανάτου 

1. Σε περίπτωση θανάτου συνταξιούχου ή ασφαλι¬ 
σμένου, ο οποίος έχε: πραγματοποιήσει το χρόνο α¬ 
σφάλισης που ορίζεται στα άρθρα 6 παράγραφος 1 και 
7 του παρόντος νόμου, για τη συνταξιοδότηση λόνω 
αναπηρίας δικαιούνται σύνταξη: α) ο επιζών σύζυγος ή 
η σύζυγος, εφόσον δεν συνταξιοδοτείται από οποια- 
δηποτε άλλη πηγή, περιλαμβανόμενου και του Ο.Γ.Α. 
ή εφόσον δεν απασχολείται σε άλλη εργασία πλην της 
υπαγομένης στην ασφάλιση του Ο.Γ.Α., β) τα προστα- 
τευόμενα παιδιά, εφόσον είναι νόμιμα ή νομιμοποιηθέντα 
ή αναγνωρισθέντα ή υιοθετηθέντα και προκειμένου για 
γυναίκα και τα φυσικά αυτής τέκνο με την προϋπόθεση 
οτι: ι) είναι άγαμα και δεν έχουν συμπληρώσει το Ιδο 
έτος της ηλικίας τους Το όριο αυτό παρατείνεται μέχρι 
του 24ου έτους, εφόσον φοιτούν σε ανώτερες ή ανώ¬ 
τατες αναγνωρισμένες σχολές του εσωτερικού ή του 
εξωτερικού ή ιι) κατα το χρόνο του θανάτου του α¬ 
σφαλισμένου ή συνταξιούχου είναι ανίκανα για κάθε 
εργασία, εφόσον η ανικανότητά τους επήλθε πριν από 
τη συμπλήρωση του 18ου έτους της ηλικίας τους ή 
κατά τη διάρκεια της φοίτησης. 

2. Δικαιούχοι της προηγούμενης παραγράφου που 
έχουν η αποκτούν παράλληλα δικαίωμα συνταξιοδοτησης 
από τον Ο.Γ.Α., λόγω γήρατος ή αναπηρίας, βάσει του 
ν. 4169/1961, του ν.δ/τος 4575/1966 ή του παρόντος 
νόμου, δικαιούνται να επιλέξουν τη μία από τις συντάξεις 
αυτές. 

3. Το δικαίωμα σύνταξης των, κατά την παράγραφο 
1 του παρόντος άρθρου, προσώπων καταργείται: α) με 
το θάνοτό τους, β) με την τέλεση γάμου κατά το 
ημεδαπό ή αλλοδαπό δίκαιο, γ) με τη συμπλήρωση των 
ορίων ηλικίας ή παύση της ανικανότητας για εργασία 
προκειμένου περί παιδιών. 

Άρθρο 9 

Υπολογισμός σύνταξης λόγω γήρατος ή αναπηρίας 

1. Η μηνιαία σύνταξη λόγω γήρατος ή αναπηρίας 
ουνίσταται σε ποσοστό 2% επί των κατά το άρθρο 4 
του παρόντος νόμου ασφαλιστικών κατηγοριών στις 
οποίες έχουν υπαχθεί για κάθε έτος συντάξιμης υπη¬ 
ρεσίας, όπως αυτές έχουν διαμορφωθεί κατά το χρόνο 
υποβολής της αίτησης συνταξιοδότησης, Για τον υπο¬ 
λογισμό της σύνταξης χρόνος ασφάλισης μεγαλύτερος 
των έξι (6) μηνών θεωρείται πλήρες έτος. Το ποσό 
Τής αύνταξης προσαυξάνεται με επίδομα για τον ή τη 
μη ουνταξιοδοτούμενη σύζυγο από οποιαδήποτε πηγή, 
περιλαμβανόμενου και του Ο.Γ.Α. ή τον ή τη μη εργα¬ 
ζόμενη σύζυγο σε άλλη εργασία, πλην της υπαγομένης 


στην ασφάλιση του Ο.Γ.Α.. που ισούται με ποσοστό 
10% επί του ποσού της 1ης ασφαλιστικής κατηγορίας. 
Προσαυξάνεται επίσης με επίδομα τέκνων, που ισουται 
με ποσοστό επι του ποσού της 1ης ασφαλιστικής 
κατηγορίας, 8% για το πρώτο παιδί. 10% για το δεύτερο 
παιδί, 12% για το τρπο και άνω παιδιά, εφόσον είναι 
άγαμα και ανήλικα και δεν εργάζονται ή είναι ανίκανα 
για κάθε βιοποριστική εργασία και δεν λαμβάνουν σύ¬ 
νταξη απο οποιαδήποτε πηγή, περιλαμβανόμενου και 
του Ο.Γ.Α. ή του Κλάδου. Η προσαύξηση αυτή παρα- 
τείνεται μέχρι του 24ου έτους της ηλικίας, εφόσον 
φοιτούν σε ανώτερες ή ανώτατες αναγνωρισμένες σχο¬ 
λές του εσωτερικού ή του εξωτερικού. Εφόσον ο έτερος 
των γονέων είναι συνταξιούχος του Ο.Γ.Α ή του Κλάδου, 
η προσαύξηση χορηγείται κατ’ επιλογή τους στον ένα 
των συζύγων. 

2. Το ποσό της σύνταξης δεν μπορεί να εινοι κατώτερο 
του ποσού που αντιστοιχεί σε δεκαπέντε (15} έτη 
ασφάλισης στην πρώτη (1 η) ασφαλιστική κατηγορία για 
τους συνταξιούχους αναπηρίας από κοινή νοσο ή ό¬ 
ξω εργατικό ατύχημα και σε είκοσι (20) έτη ασφάλισης 
στην πρώτη (ΐη) ασφαλιστική κατηγορία για τους συ¬ 
νταξιούχους από εργατικό ατύχημα. 

3. η,δικά για τους δικαιούχους σύνταξης που έχουν 
πραγματοποιήσει χρόνο ασφάλισης τόσο στον Κλάδο, 
όσο και στον Κλάδα Πρόσθετης Ασφάλισης, το ποσό 
της σύνταξης για το χρόνο που διανύθηκε στην ασφάλιση 
του Κλάδου υπολογίζεται σύμφωνα με τα οριζόμενα 
στην παρ.1 του παρόντος άρθρου και για το χρόνο 
Ασφάλισης που διανύθηκε στον Κλάδο Προσθετής Α¬ 
σφάλισης υπολογίζεται σύμφωνα με τα οριζόμενα στο 
άρθρο 7 του ν. 1745/1987. Το ποσό της καταβλητέας 
σύνταξης του Κλάδου αποτελείται από το άθροισμα 
των δύο αυτών ποσών. 

4. Οι συνταξιούχοι του Κλάδου δικαιούνται δώρου 
Χριστουγέννων ίσου προς το ποσό μιας μηνιαίας σύ¬ 
νταξης και Πάσχα, καθώς και θερινού επιδόματος ίσων 
προς το ποσο μισής μηνιαίας σύνταξης. 

5. Το ποσά της μηνιαίας σύνταξης ατρογ-γυλοποιείται 
στην αμέσως επόμενη δεκάδα δραχμών. 

6. Τα ποσά των συντάξεων του Κλάδου και των 
κατώτατων ορίων αναπροσαρμόζονται κάθε φορά, κατά 
το ποσοστό αναπροσαρμογής των συντάξεων των δη¬ 
μοσίων υπαλλήλων και από την ίδια με εκείνες ημερο¬ 
μηνία. 

7. Οι παράγραφοι 1, 2 και 3 του άρθρου 42 του ν 
1140/1981 {ΦΕΚ 68 Α'), όπως έχουν τροποποιηθεί και 
ισχύουν, εφαρμόζονται ανολόγως στους ασφαλισμένους 
και συνταξιούχους του Κλάδου. Το ποσό της προσαύ- 
ξησης της σύνταξης λόγω απολύτου αναπηρίας δεν 
μπορεί να- είναι κατώτερο του ποσού που αντιστοιχεί 
σε είκοσι πέντε (25) έτη ασφάλισης στην 1η ασφαλιστική 
κατηγορία και καταβάλλεται μόνο αν ο συνταξιούχος 
δεν δικαιωθεί την προβλεπόμενη από το άρθρο 14 του 
π.δ/τος 334/1988 (ΦΕΚ 154/1988} προσαύξηση, ως 
συνταξιούχος αναπηρίας του Ο.Γ.Α., 

8. Οι διατάξεις της νομοθεσίας του Ο.Γ.Α., που 
αφορούν την έναρξη και τη λήξη του δικαιώματος 
σύνταξης, καθώς και κάθε άλλο θέμα που δεν ρυθμίζεται 
διαφορετικά απο τις διατάξεις του παρόντος νόμου και 
του προεδρικού διατάγματος, που προβλέπει το άρθρο 
16, εφαρμόζονται ανάλογα και στον Κλάδο. 

Άρθρο 10 σύμφωνα με τον επόμενο πίνακα. 


Υπολογισμός σύνταξης λόγω θανάτου 

1 Το ποσό της σύνταξης των κατά το άρθρο 8 το 
παρόντος νόμου μελών οικογένειας υπολογίζεται επί 
του ποσού της σύνταξης που ελάμβανε ο θανών συ¬ 
νταξιούχος γήρατος ή αναπηρίας ή θα εδικαιούτο ο 
θανών ασφαλισμένος από τον Κλάδο και ορίζεται: α) 
για το χήρο ή τη χήρα σε ποσοστό 50%, β) για κάθε 
παιδί σε ποσοστό αυτής 25%. Αν πρόκειται για παιδί 
ορφανό και από τους δύο γονείς το ποσοστό αυτό 
διπλασιάζεται, εκτός αν δικαιούται σύνταξη και απο 
τους δύο γονείς. 

2. Το συνολικό ποσό της σύνταξης το οποίο δικαιού¬ 
νται λόγω θανάτου ο ή η σύζυγος και τα τέκνα δεν 
μπορεί να είναι ανώτερο του 100% της σύνταξης του 
θανόντος. Σε περίπτωση που το άθροισμα των ποσο¬ 
στών υπερβαίνει το 100%. οι συντάξεις των μελών 
οικογένειας μειώνονται αναλόγως. 

Άρθρο 11 

Καταβολή καθυστερούμενων εισφορών πρόσθετης 

ασφάλισης 

1 Πρόσωπα υπαγόμενα στην ασφάλιση του Κλάδου 
Κύριας Ασφάλισης Αγροτών, τα οποία είχαν τις προϋ¬ 
ποθέσεις εγγραφής στους πίνακες υποχρεών ασφαλι¬ 
στικής εισφοράς της πρόσθετης ασφάλισης του ν. 
1745/1987. αλλά παρέλειψαν να προβούν σας σχετικές 
ενέργειες, μπορούν με αίτησή τους, που θα υποβληθεί 
μέχρι την 31.12.1999, να ζητήσουν να καταβάλουν 
εισφορές για όλον το μέχρι την 31.12.1997 χρόνο, κατά 
τον οποίο ήταν υπακτέοι στην πρόσθετη ασφάλιση 
αγροτών. 

2. Οι καθυστερούμενες εισφορές πρόσθετης ασφά¬ 
λισης αγροτών των προσώπων της προηγούμενης πα¬ 
ραγράφου καταβάλλονται από τους υπόχρεους είτε 
εφάπαξ με έκπτωση 10%, εντός τριμήνου από την 
ειδοποίηση της σχετικής οφειλής είτε σε δόσεις. Η 
διαδικασία, ο χρόνος και ο τρόπος καταβολής τους 
καθορίζονται με το προβλεπόμενο από το άρθρο 16 
του παρόντος νόμου προεδρικό διάταγμα. Οι εισφορές 
υπολογίζονται με βάση το ποσό του ημερομισθίου του 
ανειδίκευτου εργάτη του χρόνου καταβολής τους. 

3. Οι διατάξεις των παραγράφων 1 και 2 εφαρμόζονται 
ανάλογα για τους ασφαλισμένους του Κλάδου Κύριας 
Ασφάλισης Αγροτών, οι οποίοι είχαν εγγράφει στους 
πίνακες υποχρεών ασφαλιστικής εισφοράς πρόσθετης 
ασφάλισης αλλά έχουν καθυστερήσει την καταβολή των 
οικείων εισφορών. 

Άρθρο 12 

Καταβολή σύνταξης Ο.Γ.Α. 

1. Οι καθιστάμενοι συνταξιούχοι του Κλάδου μέχρι 
του έτους 2002, περιλαμβανομένου, δικαιούνται παραλ- 
λήλως και πλήρη την προβλεπόμενη από το ν. 4169/1961 
και το ν.δ. 4575/1966 (ΦΕΚ 227 Α'), όπως τροποποιή¬ 
θηκαν και συμπληρώθηκαν, συνταξιοδοτική παροχή, ε¬ 
φόσον πληρούν ης σχετικές προϋποθέσεις. 

2. Για τους ασφαλισμένους, που αρχίζουν να συντα- 
ξιοδοτούνται από τον Κλάδο από το έτος 2003 μέχρι 
το έτος 2026, το ποσό της παραπάνω σύνταξης του 
Ο Γ Α όπως αυτό διαμορφώνεται κάθε φορά, μειώνεται, 
ανάλογα με το έτος έναρξης της συντσξιοδότησης. 


Έτος έναρξης Ποσοστό μείωσης σύνταξης 

συνταξιοδότησης ν.4169/1961 

και ν.δ/τος 4575/1966 


2003 

4% 

2004 

8% 

2005 

12% 

2006 

16% 

2007 

20% 

2008 

24% 

2009 

28% 

2010 

32% 

2011 

36% 

2012 

40% 

2013 

44% 

2014 

48% 

2015 

52% 

2016 

56% 

2011Λ 

60% 

2018 

64% 

2019 

68% 

2020 

72% 

2021 

76% 

2022 

80% 

2023 

84% 

2024 · 

88% 

2025 

92% 

2026 

96% 


3. Οι ασφαλισμένοι των οποίων η συνταξιοδότηση 
από τον Κλάδο θα αρχίσει από 1.1.2027 και εφεξής 
δεν δικαιούνται σύνταξη από τον Ο.Γ.Α. κατά τις δια¬ 
τάξεις του ν. 4169/1961. 

4. Ασφαλισμένοι του Ο.Γ.Α., οι οποίοι συμπληρώνουν 
το 65ο έτος της ηλικίας τους μετά την 31.12.2002 ή 
καθίστανται ανάπηροι μετά την ημερομηνία αυτή, δεν 
δικαιούνται τη συνταξιοδοτική παροχή που προβλέπεται 
από το ν. 4169/1961 και το ν.δ. 4575/1966 με την 
επιφύλαξη των καθοριζόμενων από την παράγραφο 2 
του παρόντος άρθρου. 

5. Τα ποοα των συντάξεων του Ο.Γ Α (ν. 4169/1961), 
όπως αυτά διαμορφώθηκαν σύμφωνα με τη διάταξη της 
παρ.1 του άρθρου 13 του ν. 2335/1995 (ΦΕΚ 185 Α), 
αυξάνονται από 1.1.1997 κατά το ποοοστό μεταβολής 
του δείκτη τιμών καταναλωτή της περιόδου 1.9.1995 
μέχρι 31.12.1996. 

6. Τα ποσά των συντάξεων του Ο.Γ.Α. (ν. 4169/1961), 
καθώς και τα ποσά των συντάξεων του Κλάδου Πρό¬ 
σθετης Ασφάλισης (ν. 1745/1987) αναπροσαρμόζονται 
από 1ης Ιανουάριου 1997 και εφεξής κατά το ποσοστό 
μεταβολής του δείκτη τιμών καταναλωτή του έτους που 
αφορά την αναπροσαρμογή, όπως αυτό καθορίζεται 
κάθε φορά με απόφαση του Υπουργού Εθνικής Οικο¬ 
νομίας, 

Με απόφαση του Υπουργού Εθνικής Οικονομίας κα¬ 
θορίζεται και το καταβλητέο από 1ης Ιανουάριου του 
επόμενου της αυξήσεως ημερολογιακού έτους διορθω¬ 
τικό ποσό που τυχόν προκύπτει, λόγω διαφοράς μεταξύ 
του καθορισθέντος και του πραγματικού ποσοστού αυ¬ 
ξήσεως του παραπάνω δείκτη. 

7. Στους δικαιούχους της σύνταξης του ειδικού λο¬ 
γαριασμού ανασφάλιστων υπερηλίκων του ν. 1296/ 1982 
(ΦΕΚ 128 Α') και του ν. 2079/1992, άρθρο 23 (ΦΕΚ 
142 Α'). που συμπληρώνουν μετά την 31.12.2002 τις 
προϋποθέσεις του νόμου αυτού, όπως αυτές έχουν 

τροποποιηθεί και ισχύουν, χορηγείται το ποσό σύνταξης 
το οποίο καταβάλλεται κάθε φορά στους κσταστάντες 
μέχρι του έτους 2002 συνταξιούχους του Ο.Γ.Α. {ν.4169/ 
1961). 

Άρθρο 13 
Διαδοχική ασφάλιση 

1. Οι περί διαδοχικής ασφάλισης διατάξεις, όπως 
κάθε φορά ισχυουν. έχουν εφαρμογή μεταξύ του κα- 
ταργούμενου κλάδου πρόσθετης ασφάλισης και των 
άλλων φορέων επικουρικής ασφάλισης, εφόσον ο χρό¬ 
νος ασφάλισης που διανυθηκε στον κλάδο αυτόν δεν 
θεωρήθηκε ως χρονος δισδραμών στον Κλάδο Κύριας 
Ασφάλισης Αγροτών, σύμφωνα με τις διατάξεις της 
παρ 2 του άρθρου 5 του παρόντος νόμου. 

2 Επίσης, οι περί διαδοχικής ασφάλισης διατάξεις, 
όπως κάθε φορά ισχύουν, έχουν εφαρμογή μεταξύ του 
Κλάδου Κυρίας Ασφάλισης Αγροτών και των άλλων 
φορέων κύριας ασφάλισης. 

ξτην περίπτωση αυτή περιλαμβάνεται και ο διανυθείς 
χρονος στον καταργούμενο κλάδο πρόσθετης ασφάλι¬ 
σης. εφόσον θεωρήθηκε ως διαδρομών στον Κλάδο 
Κύριας Ασφάλισης, σύμφωνα με τις διατάξεις της παρ 
2 του άρθρου 5 του παρόντος νόμου. 

3, Στην περίπτωση που οι κλάδοι των παραγραφών 1 
και 2 είναι συμμετέχοντες, τόσο ο απονέμων οργανισμός, 
όσο και οι λοιποί συμμετέχοντες οργανισμοί υπολογίζουν 
το ποσό της σύνταξης σύμφωνα με τη νομοθεσία τους 
βάσει του συνολικού χρόνου ασφάλισης και προσδιορίζουν 
το τμήμα που τους βαρύνει ανάλογα με το χρονο που 
πραγματοποιήθηκε στην ασφάλισή τους. 

Το άθροισμα των τμημάτων της σύνταξης αποτελεί 
το συνολικό ποσό αυτής που καταβάλλεται στο δικαιούχο 
από τον απονέμοντα οργανισμό, χωρίς να λαμβάνονται 
υπόψη οι περί κατωτάτων ορίων διατάξεις. 

4 Η απόδοση των οφειλόμενων ποσών στον απο¬ 
νέμοντα φορέα γίνεται σύμφωνα με τις διατάξεις των 
παρ. 4. 5 και 6 του άρθρου 10 του ν, 1405/1965 (ΦΕΚ 
180 Α). 

Άρθρο 14 

Παροχές ασθένειας ασφαλισμένων 
και συνταξιούχων 

1. Στους ασφαλισμένους και συνταξιούχους του 
Ο.Γ.Α.. καθώς και στα μέλη της οικογένειας τους χο¬ 
ρηγούνται παοοχές ασθένειας σε είδος. 

Πόροι για την κάλυψη των σχετικών δαπανών είναι 
η εισφορά ασφαλισμένου και συνταξιούχου, που προ- 
βλεπεται από τις παραγράφους 2 και 3 του παρόντος 
άρθρου, καθώς και η κρατική επιχορήγηση. 

Με κανονισμό, που εκδιδεται κάθε φορά με απόφαση 
των Υπουργών Οικονομικών, Εργασίας και Κοινωνικών 
Ασφαλίσεων και Υγείας και Πρόνοιας, ύστερα από γνώμη 
του Διοικητικού Συμβουλίου του Ο.Γ.Α,, ορίζονται το 
είδος, η έκταση, ο χρονος έναρξης, οι προϋποθέσεις 
και ο τροπος χορήγησης των παραπάνω παροχών, 
καθώς και κάθε άλλη λεπτομέρεια. 

Με κοινή απόφοση των Υπουργών Οικονομικών. Ερ¬ 
γασίας και Κοινωνικών Ασφαλίσεων και Υγείας και Πρό¬ 
νοιας παρέχεται η δυνατότητα στους ασφαλισμένους 
και συνταξιούχους του Ο.Γ.Α. να εξυπηρετούνται και 
οπό τις υπηρεσίες περίθαλψης του Ι.Κ.Α.. Με την ίδια 
απόφσση καθορίζεται και το ύψος της δαπάνης που 


υποχρεουται να αποδίδει ο Ο.Γ.Α. στο Ι.Κ.Α.. 

2. Τα υπαγόμενα στην ασφάλιση του Κλάδου πρόσωπα 
υποχρεουνται να καταβάλλουν μηνιαία εισφορά ασθέ¬ 
νειας ποσοστού 1,5% επι του ποσού των ασφαλιστικών 
κλάσεων. στις οποίες κατατάσσονται κάθε φορά σύμ¬ 
φωνα με το άρθρο 4 του νόμου αυτού. Από την 
υποχρέωση καταβολής της εισφοράς αυτής εξαιρούνται 
οι μοναχοί και οι μοναχές, το δε ποσό της δαπανης 
βαρύνει τον Κρατικό Ποουπολογισμο. Η εισφορά αυτή, 
που ισχύει απο 1.1.1998 συνεισπραττεται υποχρεωτικά 
με την εισφορά του Κλσδου Κυρίας Σύνταξης. 

Με κοινή απόφαση των Υπουργών Οικονομικών και 
Εργασίας και Κοινωνικών Ασφαλίσεων η εισφορά αυτή 
μπορεί να αυξηθεί. 

3 Οι συντάξεις του Ο.Γ.Α. του ν. 4169/1961, οι 
συντάξεις του ειδικού λογαριασμού συνταξιοδοτησης 
ανασφάλιστων υπερήλικων του ν. 1296/1.982 (ΟΞΚ 128 
Α). οι συντάξεις προσθετής ασφάλισης του ν, 1745/ 
1987, οι συντάξεις του ν.δ/τος 4575/1966 και οι κατά 
τον παρόντα νόμο συντάξεις υποκεινται σε παρακράτηση 
4% μηνιαιως επ: του συνολικού ποοου τους απο 1.1.199δ. 
Από την ίδια ημερομηνία χορηγείται αύξηση 4% επί του 
ποσού των συντάξεων του Ο.Γ.Α. (ν. 4169/1561) 

4. Οι εισφορές τυξν προηγούμενων παραγραφών α¬ 
ποτελούν έσοδο του προβλεπόμενου από τις διατάξεις 
του άρθρου 17 του ν. 4169/1961 Λογαριασμού Κλάδου 
Ασθένειας. 

5. Προϋπόθεση για τη χορήγηση ή την ανανέωση του 
βιβλιαρίου υγείας του Ο.Γ.Α. αποτελεί η απογραφή στον 
Κλάδο και η καταβολή τυχόν ληξιπρόθεσμων εισφορών 
σύνταξης και ασθένειας. Τα βιβλιάρια υγείας που έχουν 
εκόοθεί μέχρι την έναρξη λειτουργίας του Κλάδου 
εξακολουθούν να ισχύουν μέχρι 31.12.1998. 

6. Επι προβαλλόμενης οικονομικής αδυναμίας για την 
καταβολή των παραπάνω εισφορών, αποφαίνεται για 
την ανανέωση ή μη του βιβλιαρίου υγείας τριμελής 
Επιτροπή, σποτελούμενη από εκπροσώπους του Ο.Γ.Α., 
της αρμόδιας Δ.Ο.Υ. και της Τοπικής Αυτοδιοίκησης. 
Η Επιτροπή, η οποία συγκροτείται στην έδρα κάθε 
νομού, με απόφαση του Γενικού Γραμματέα της περι¬ 
φέρειας, με διετή θητεία, κρίνει ύστερα από αίτηση του 
ενδιαφερομένου και δήλωση του ν. 1599/1986 περί της 
περιουσιακής κατάστασης και των εισοδημάτων του, 
βάοει όλων των διαθέσιμων στοιχείων, περιλαμβανόμε¬ 
νων και -αυτών που τηρούνται στην αρμόδια Δ.Ο.Υ., Η 
απόφαση της Επιτροπής ισχύει για το έτος έκδοσής 
της, εντός του οποίου δεν είναι δυνατή η υποβολή 
νέας αίτησης. Με απόφαση του Υπουργού Εργασίας 
και Κοινωνικών Ασφαλίσεων καθορίζεται ο τρόπος λει¬ 
τουργίας, η γραμματειακή εξυπηρέτηση, η αμοιβή των 
μελών και των γραμματέων και κάθε λεπτομέρεια ανα¬ 
γκαία για τη λειτουργία των Επίτροπων, 

Άρθρο 15 

Βεβαιώσεις εξόφλησης ασφαλιστικών εισφορών 

1. Πρόσωπα υπαγόμενα στην ασφάλιση του Κλάδου 
υποχρεουνται να προσκομίζουν βεβαίωση του Ο.Γ.Α. 
περί εξοψλήοεως των ληξιπρόθεσμων οφειλών τους 
από ασφαλιστικές εισφορές προς τον Κλάδο, προκει- 
μένου να τύχουν δανειοδοτήσεως από τραπεζικά ιδρύ¬ 
ματα ή επιχορηγήσεως ή επιδοτήσεως από το Ελληνικό 
Δημόσιο ή την Ευρωπαϊκή Ένωση, σχετικά με την 
επαγγελματική τους δραστηριότητα για την οποία α¬ 
σφαλίζονται στον Κλάδο. 

2 Για την απόκτηση άδειας κυκλοφορίας αγροτικού 
αυτοκινήτου ιδιωτικής χρήσεως ή οποιοσδήποτε χρή- 
αεως αγροτικού μηχανήματος απαιτείται προσκόμιση 
βεβσίωσης εξόφλησης των ληξιπρόθεσμων οφειλών από 
ασφαλιστικές εισφορές προς τον Κλάδο. 

3. Οι παραπάνω βεβαιώσεις ισχύουν μέχρι του τέλους 
του ημερολογιακού έτους κοτά το οποίο εκδόθηκαν. 

4. Στις περιπτώσεις δανειοδότησης, επιχορήγησης ή 
επιδότησης της παρ. 1 είναι δυνατή η μη προσκόμιση 
βεβαίωσης εξοφλησεως των οφειλών του Κλάδου, ε¬ 
φόσον απο τα αντίστοιχα ποσά παρσκρατείται το σύνολο 
των οφειλών αυτών και αποδίδεται στον Ο.Γ.Α.. 

Άρθρο 16 
Εξουσιοδοτήσεις 

1, Με προεδρικό διάταγμα, που εκδίδεται με πρόταση 
του Υπουργού Εργασίας και Κοινωνικών Ασφαλίσεων, 
ύστερα από γνώμη του Διοικητικού Συμβουλίου του 
Ο.Γ.Α., εγκρίνεται ή τροποποιείται το κατασταστικό του 
Κλάδου, με το οποίο καθορίζονται: 

α. Ο τρόπος βεβαίωσης και είσπραξης των εισφορών 
και γενικότερα των πόρων, που προβλέπονται από το 
άρθρο 3, η διαδικασία τήρησης και ενημέρωσης των 
στομικών μερίδων των ασφαλισμένων, τα αρμόδια για 
είσπραξη των εισφορών όργανα, εκτός οπό τα αναφε- 
ράμενο στην παρ. 5 του άρθρου 4, καθώς και η αμοιβή 
τους. 

β. Ο χρόνος κατοβολης εισφορών και οι συνέπειες 
από τη μη καταβολή ή μη εμπρόθεσμη καταβολή των 
εισφορών. 

γ. Τα αρμόδιό για την απονομή των συντάξεων όργανα 
και η διαδικασία απονομής των συντάξεων. 

δ. Ο τρόπος διαχείρισης των πόρων και της αξιο¬ 
ποίησης των κεφαλαίων του Κλάδου. 

ε. Κάθε λεπτομέρεια αναγκαία για τη λειτουργία κα' 
εκπλήρωση του σκοπού του Κλάδου. 

2. Με προεδρικά διατάγματα, που εκδίδονται με πρό¬ 
ταση των Υπουργών Εσωτερικών, Δημόσιας Διοίκησης 
και Αποκέντρωσης, Οικονομικών και Εργασίας και Κοι¬ 
νωνικών Ασφαλίσεων, ύστερα από γνώμη του Δ.Σ. του 
Οργανισμού Γεωργικών Ασφαλίσεων (Ο.Γ.Α.), καταρτί¬ 
ζεται, συμπληρώνεται και τροποποιείται ο Κανονισμός 
διαρθρώσεως των υπηρεσιών του Ο.Γ.Α.. 

Άρθρο 17 

Το άρθρο 7 του ν. 2336/1995 (ΟΕΚ 189 Α ) αντικα¬ 
θίσταται ως εξής: 

"Αρθρο 7 

Χρηματοδότηση της εθνικής συμμετοχής ενεργειών 
του Ευρωπαϊκού Κοινωνικού Ταμείου - 
Συγχοηματοδότηση προγραμμάτων 

1. Από τις εγγεγραμμένες πιστώσεις στους ετήσιους 
προϋπολογισμούς των Γ ενικών Γ ραμματειών Νέας Γ ε- 
νιάς, Λαϊκής Επιμόρφωσης, Απόδημου Ελληνισμού, Ι¬ 
σότητας των Φύλων και Αθλητισμού, καθώς και των 
Υπουργείων Υγείας και Πρόνοιας και Πολιτισμού δύ- 
νονται νσ χρηματοδοτούνται, κατά το μέρος της εθνικής 
συμμέτοχης με μορφή επιχορηγήσεων ή χρηματοδοτή¬ 
σεων, οι φορείς υλοποίησης με νομική μορφή του 
Αστικού Κώδικα μη κερδοσκοπικού χαρακτήρα, καθώς 
και τα νοσοκομεία, που συγχρηματοδοτούνται από το 


Ευρωπαϊκό Κοινωνικό Ταμείο (Ε.Κ.Τ.) ή απο άλλα διαρ¬ 
θρωτικά ταμεία της Ευρωπαϊκής Ένωσης, στο πλαίσια 
των επιχειρησιακών προγραμμάτων για τους ανθρώπι¬ 
νους πόρους εθνικού και περιφερειακού σκέλους του 
2ου Κοινοτικού Πλαισίου Στήριξής {Κ Π.Σ.), των Κοινο¬ 
τικών Πρωτοβουλιών και των Καινοτομικών Προγραυ- 
μάτων του άρθρου 6 του Κανονισμού Ε.Κ Τ. αριθμ. 
2084/93. 

Προϋπόθεση για τη χρηματοδότηση της εθνικής συμ- 
μετοχης είναι η έγκριση των αντίστοιχων ενεργειών 
από τις αρμόδιες αρχές διαχείρισης. 

Οι διατάξεις που ρυθμίζουν θέματα αρμοδιοτήτων των 
Γ ενικών Γ ραμματειών που αναφέρονται σ αυτή την 
παραγραφο δεν θίγονται. 

2. Γ ία προγράμματα που συγχρηματοδοτούνται απο 
το Ε.Κ I. ή από· άλλα διαρθρωτικά ταμεία της Ευρωπαϊκής 
Ένωσης και υλοποιούνται στα πλαίσια των επιχειρη¬ 
σιακών προγραμμάτων και των κοινοτικών πρωτοβου¬ 
λιών. από το Δημόσιο, τα Ν.Π.Δ.Δ.. τις Δ.Ε.Κ.Ο., τις 
τράπεζες και τις ασφαλιστικές εταιρείες του ευρύτερου 
δημόσιου τομέα, τα Ν.Π.Ι.Δ. που εποπτεύονται η χρη¬ 
ματοδοτούνται ή επιχορηγούνται από το Υπουργείο 
Υγείας και Πρόνοιας, τα Α.Ε.Ι. και Τ.Ε.Ι., τις νομαρχιακές 
αυτοδιοικήσεις και τους δήμους ή τις κοινότητες, εφόσον 
δεν έχουν συστήσει εταιρείες οποιοσδήποτε νομικής 
μορφής, τρ μέρος της εθνικής συμμετοχής καλύπτεται 
από τις εγγεγραμμένες πιστώσεις του ετήσιου προϋ¬ 
πολογισμού του φορέα υλοποίησης. 

3. Φορείς υλοποίησης ενεργειών των επιχειρησιακών 
προγραμμάτων ταυ τομέα ανθρώπινοι πόροι του Β 
Κ.Π.Σ.. των κοινοτικών πρωτοβουλιών, των καινοτομικών 
προγραμμάτων του άρθρου 6 του Κανονισμού Ε.Κ.Τ 
αριθμ. 2084/23, που έχουν συσταθει με οποιαδήποτε 
νομική μορφή του Αστικού Κώδικα ή του Εμπορικού 
Νόμου από τις νομαρχιακές αυτοδιοικήσεις, τους δήμους 
ή τις κοινότητες, τα επιμελητήρια η τις πλέον αντι¬ 
προσωπευτικές οργανώσεις εργαζομένων ή εργοδοτών, 
που υπογράφουν την Εθνική Γενική Συλλογική Σύμβαση 
Εργασίας, καθώς και ιδιωτικοί φορείς και επιχειρήσεις 
ή τα Κ.Ξ.Κ.. οποιοσδήποτε νομικής μορφής κερδοσκο¬ 
πικού ή μη χαρακτήρα, δύνανται να χρηματοδοτούνται 
ή επιχορηγούνται κατά το μέρος της εθνικής συμμετοχής 
από το Υπουργείο Εργασίας και Κοινωνικών Ασφαλίσεων 
ή τις Γ ενικές Γ ραμματείες των Περιφερειών. 

Προϋπόθεση για την παροχή της εθνικής συμμετοχής 
είναι η έγκριση για την υλοποίηση προγραμμάτων απά 
την αρμόδια εθνική αρχή διαχείρισης. 

4. Ειδικά για τις νομαρχιακές αυτοδιοικήσεις, τις 
δημοτικές ή κοινοτικές επιχειρήσεις, τους φορείς, οι 
οποίοι τελικά δεν συγχρηματοδοτήθηκαν σπό τις Γ ενικές 
Γ ραμματείες Λαϊκής Επιμόρφωσης, Ισότητας των Φύλων, 
Νέας Γενιάς, Απόδημου Ελληνισμού και Αθλητισμού, 
καθώς και για τους άλλους δημοσίους φορείς πλην των 
Δ.Ε.Κ.Ο.. ΑΕ Ι., Τ.Ε.Ι. και των Ν.Π.Ι.Δ. που χρηματο¬ 
δοτούνται από το Υπουργείο Υγείας και Πρόνοιας, 
εφόσον υλοποίησαν προγράμματα ενεργειών του 1995, 
ανεξάρτητα απά το χρόνο υλοποίησής τους, το μέρος 
της εθνικής συμμετοχής καλύπτεται από το Υπουργείο 
Εργασιος και Κοινωνικών Ασφαλίσεων. 

5. Οι προϋποθέσεις και ο τροπος χορήγησης της 
εθνικής συμμετοχής καθορίζεται από το Υπουργείο 
Εργασίας και Κοινωνικών Ασφαλίσεων, Υγείας και Πρό¬ 
νοιας και γιο τις Γ ενικές Γ ραμματείες από τα Υπουργεία 
που τις εποπτεύουν. 

6. Τα ποσά της εθνικής συμμετοχής που καταβάλ- 



ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


101 


λονται από το Υπουργείο Εργασίας και Κοινωνικών 
Ασφαλίσεων ή από τις Γενικές Γραμματείες των Πε¬ 
ριφερειών, αντίστοιχα, σύμφωνα με τις διατάξεις του 
άρθρου αυτού, αποδίδονται με τη μορφή επιχορηγήσεων 
ή χρηματοδοτήσεων από το Πρόγραμμα Δημοσίων Ε¬ 
πενδύσεων (Π.Δ.Ε.) με δημιουργία συγκεκριμένων Σ.Α.Ε. 
(Συλλογική Απόφαση Εργου), τόσο για το Υπουργείο 
Εργασίας και Κοινωνικών Ασφαλίσεων όσο και για τις 
Γ ενικές Γ ραμματείες των Περιφερειών, αφού ολοκλη¬ 
ρωθεί η διοικητική τους οργάνωση, 

7. Οι προϋποθέσεις εγκρίσεως των Προγραμμάτων 
των παραγράφων 2 και 3 του παρόντος άρθρου, καθώς 
και η διαχείριση, η παρακολούθηση, ο έλεγχος και η 
αξιολόγησή τους καθορίζονται με αποφάσεις του Υ¬ 
πουργού Εργασίας και Κοινωνικών Ασφαλίσεων," 

Άρθρο 18 

Η παράγραφος 4 του άρθρου 2 του ν. 2335/"!995 
(ΟΕΚ 165 Α') αντικαθίσταται από τότε που ίσχυσε ως 
έξης: 

"4. Στην ασφάλιση του Ι.Κ.Α. και για τον κλάδο 
παροχών ασθένειας σε είδος υπάγονται οι άνεργοι που 
δεν είναι ασφαλισμένοι σε οποιονδηποτε άλλο δημόσιο 
αοφαλιστικό οργανισμό και παρακολουθούν τα επιδο¬ 
τούμενα από το Ευρωπαϊκό Κοινωνικό Ταμείο Προ¬ 
γράμματα Επαγγελματικής Κατάρτισης στα πλαίσια του 
Σου Κοινοτικού Πλαισίου Στήριξης και για όλη τη διάρκεια 
των προγραμμάτων αυτών. 

Οι ασφαλιστικές εισφορές ασφαλισμένου και ερνοδοτη 
για την ανωτέρω ασφάλιση υπολογίζονται με βάση το 
ποσό του εκπαιδευτικού επιδόματος που καταβάλλεται 
για τις ώρες του προγράμματος, βαρύνουν το ωορέα 
υλοποίησης του προγράμματος και αποδίδονται στο 
Ι.Κ.Α. μέχρι το τέλος του επόμενου μήνα από αυτόν 
που καταβλήθηκε το εκπαιδευτικό επίδομα. 

Θέση εργοδότη έναντι του Ι.Κ.Α., με όλες τις σπορ- 
ρέουσες από τη νομοθεοία του Ιδρύματος υποχρεώσεις, 
έχει ο φορέας υλοποίησης του προγράμματος. 

Οι παροχές του κλάδου ασθένειας σε είδος του Ι.Κ.Α. 
αφορούν ατομικό τον ασφαλισμένο και χορηγούνται από 
την πρώτη ημέρα παρακολούθησης του προγράμματος 
και μέχρι το πέρας αυτού. 

Η ασφάλιση αυτή δεν αναιρεί ούτε αναστέλλει την 
καταβολή των επιδομάτων που χορηγούνται από το 
Υπουργείο Υγείας και Πρόνοιας στα άτομα με ειδικές 
ανάγκες, κατά τη διάρκεια της κατάρτισης τους στα 
επιδοτούμενα από το Ευρωπαϊκό Κοινωνικό Ταμείο προ¬ 
γράμματα. 

Εξαιρούνται από τις παραπάνω διατάξεις όλοι όσοι 
παρακολούθησαν προγράμματα επαγγελματικής κατάρ¬ 
τισης που εγκρίθηκον μέχρι τη δημοσίευση της παρούσας 
και ασφαλίστηκαν σε ιδιωτικό ασφαλιστικό φορέα, σύμ¬ 
φωνα με την παρ. 2.2.3 του άρθρου 7 της απόφασης 
115373/11.11.94 (ΦΕΚ 854 Β') του Υπουργού Εργασίας." 

Άρθρο 19 

Ειδική επιδότηση ανεργίας 
ΠΕΙΡΑΊΧΗΣ- ΠΑΤΡΑΊΚΗΣ 

1, Ασφαλισμένοι που απολύθηκαν από το έτος 1992 
μέχρι σήμερα, χωρίς υπαιτιότητα τους, από την επιχεί¬ 
ρηση ΠΕΙΡΑΊ'ΚΗ-ΠΑΤΡΑ'Ι'ΚΗ, Βιομηχανία Βάμβακ.ος 
Α.Ε., που λειτουργούσε στην Πάτρα, Χαλκίδα και Αθήνα 


και τελούσε υπό εκκαθάριση, σύμφωνα με το ν. 
1892/1990, όπως συμπληρώθηκε με το ν. 2001/1991, 
δικαιούνται να επιδοτηθούν εκτάκτως λόγω ανεργίας, 
εφόσον συμπληρώνουν σωρευτικά τις παρακάτω προϋ¬ 
ποθέσεις: 

α) Έχουν την ιδιότητα του ανέργου, όπως αποδει- 
κνύεται από σχετικό δελτίο ανεργίας του Ο.Α.Ε.Δ., που 
ισχύει κατά την ημερομηνία υποβολής της αίτησης για 
ένταξη στην ειδική επιδότηση ανεργίας ή καταστούν 
άνεργοι εντός του έτους 1997, λόγω απόλυσης από 
την παραπάνω επιχείρηση, στην οποία είχσν προσληφθεί 
για τις ανάγκες της ειδικής εκκαθάρισης. 

β) Οι άνδρες έχουν συμπληρώσει το 54ο έτος της 
ηλικίας τους και οι γυναίκες το 49ο έτος της ηλικίας 
τους. 

γ) Έχουν πραγματοποιήσει τουλάχιστον 4.200 ημέρες 
ασφάλισης. 

2. Οι ασφαλισμένοι που πληρούν τις παραπάνω προϋ¬ 
ποθέσεις δικαιούνται ειδικής επιδότησης ανεργίας μέχρι 
τη συνταξιοδότηση τους και για χρονικό διάστημο όχι 
μεγαλύτερο των τριάντα έξι (36) μηνών, εφόσον υπο¬ 
βάλουν σχετική αίτηση ατην αρμόδια υπηρεσία του 
Ο.Α.Ε.Δ., εντός τριμήνου από την έναρξη ισχύος του 
παρόντος νόμου. 

3. Το ημερήσιο επίδομα είναι αυξημένο κατά 50% σε 
σχέση με το βασικό ημερήσιο επίδομα του κοινού 
ανέργου. Κατά το διάστημα της ειδικής επιδότησης 
συνεχίζεται η ασφάλιση στους οικείους ασφαλιστικούς 
οργανισμούς, κύριας και επικουρικής ασφάλισης, για 
όλους τους κλάδους, στους οποίους ασφαλίζονταν οι 
εργαζόμενοι μέχρι την απόλυσή τους, για τριακόσιες 
(300) ημέρεο εργασίας κατ' έτος ειδικής επιδότησης. 

4. Μετά τη λήξη της έκτακτης επιδότησης ανεργίας 
και εφόσον εξακολουθούν να είναι άνεργοι συνεχίζουν 
να ασφαλίζονται και για χρονικοί διάστημα μέχρι τη 
συμπλήρωση των προϋποθέσεων συνταξιοδότησης, το 
οποίο δεν μπορεί να υπερβεί τα δύο (2) έτη. στους 
οικείους ασφαλιστικούς οργανισμούς κύριας και επικου¬ 
ρικής ασφάλισης, για όλους τους κλάδους, στους ο¬ 
ποίους ασφαλίζονταν και εργαζόμενοι μέχρι την απόλυσή 
τους, για τριακόσιες (300) ημέρες εργασίας για κάθε 
έτος. 

5. Το σύνολο των ασφαλιστικών εισφορών των πα¬ 
ραγράφων 3 και 4 βαρύνει τον Ο.Α.Ε.Δ., υπολογιζόμενων 
επί του εκάστοτε ισχύοντος ημερομισθίου της Εθνικής 
Γ ενικής Συλλογικής Σύμβασης Εργασίας, όπως αυτό 
προσαυξάνεται λονω οικογενειακών βαρών και χρόνου 
προϋπηρεσίας του επιδοτούμενου. Κατά τα λοιπά ι¬ 
σχύουν οι διατάξεις περί επιδότησης των κοινών α¬ 
νέργων από τον Ο.Α.Ε.Δ.. 

6. Τα ποσά που απαιτούνται για την ειδική επιδότηση 
ανεργίας του παρόντος άρθρου βαρύνουν κατά το ήμισυ 
τον Ο.Α.Ε.Δ. και κατά το ήμισυ τον προϋπολογισμό του 
προγράμματος δημοσίων επενδύσεων. 

Άρθρο 20 

1. Καθιερώνεται κατάλογος συνταγογραφομένων ι¬ 
διοσκευασμάτων για το Δημόσιο και όλους τους φορείς 
και κλάδους ασφάλισης ασθένειας, ανεξάρτητα απο την 
ονομασία και τη νομική τους μορφή. 

Ο ανωτέρω κατάλογος εγκρίνεται και αναθεωρείται 
κατ' έτος με κοινή απόφαση των Υπουργών Εργασίας 
και Κοινωνικών Ασφαλίσεων, Υγείας και Πρόνοιας και 

Εμπορικής Ναυτιλίας, ύστερα από εισήγηση Ειδικής 
Επιτροπής που συστήνεται με απόφαση των ίδιων Υ¬ 
πουργών στον Ε.Ο.Φ.. 

2. Η Ειδική Επιτροπή είναι επταμελής και συγκροτείται 
από δύο καθηγητές ή αναπληρωτές των σχολών επι¬ 
στημών υγείας των Α.Ε.Ι., ένα γιατρό με βαθμό διευθυντή, 
του Ε.Σ.Υ. και ένα φαρμακοποιό, με προϋπηρεσία άνω 
των πέντε ετών στο Ε.Σ.Υ, και από ένα γιατρό ή 
φαρμακοποιό του Ε.Ο.Φ., του Ι.Κ.Α., του Ο.Γ.Α., που 
ορίζονται από τις διοικήσεις τους. Για καθένα από τα 
μέλη ορίζεται αντίστοιχα και αναπληρωτής. Πρόεδρος 
ορίζεται ένας εκ των δύο καθηγητών. 

Έργο της Ειδικής Επιτροπής είναι η κατάρτιση κα¬ 
ταλόγου συνταγογραφομένων φαρμάκων για όλους τους 
ασφαλιστικούς φορείς και το Δημόσιο, με αντικειμενικά 
κριτήρια, όπως η αποδεδειγμένη θεραπευτική αποτε- 
λεσμαπκότητά τους, η ανεκτικότητα και ασφάλεια, το 
μέσο κόστος ημερήσιας θεραπείας, η χορήγησή τους 
από τις κοινωνικές ασφαλίσεις άλλων χωρών και κάθε 
άλλο κριτήριο κατά τη γνώμη της Επιτροπής. 

3. Με απόφαση των Υπουργών Εργασίας και Κοινω¬ 
νικών Ασφαλίσεων και Υγείας και Πρόνοιας συνιστάται 
στο Υπουργείο Υγείας και Πρόνοιας Επιτροπή Ενστά¬ 
σεων, αποτελούμενη από τον πρόεδρο του Κ.Ε.Σ.Υ. με 
αναπληρωτή τον αντιπρόεδρο, τον πρόεδρο του Ε.Ο.Φ. 
με αναπληρωτή τον αντιπρόεδρο, το γενικό διευθυντή 
κοινωνικών ασφαλίσεων της Γ ενικής Γραμματείας Κοι¬ 
νωνικών Ασφαλίσεων με αναπληρωτή το διευθυντή α¬ 
σφάλισης ασθένειας και μητρότητας, το γενικό διευθυντή 
Υγείας του Υπουργείου Υγείας και Πρόνοιας με ανα¬ 
πληρωτή το διευθυντή της διεύθυνσης φαρμάκων και 
φαρμακείων του ίδιου Υπουργείου, τον πρόεδρο του 
Πανελλήνιου Φαρμακευτικού Συλλόγου, με αναπληρωτή 
που ορίζεται από τη διοίκηση του Συλλόγου, τον πρόε¬ 
δρο του Πανελλήνιου Ιατρικού Συλλόγου, με αναπλη¬ 
ρωτή που ορίζεται από το Διοικητικό Συμβούλιο και 
έναν καθηγητή φαρμακευτικού τμήματος των σχολών 
επιστημών υγείας, με τον αναπληρωτή του, που ορίζεται 
από τον Υπουργό Υγείας και Πρόνοιας. 

Πρόεδρος της Επιτροπής ορίζεται ο Πρόεδρος του 
Κ.Ε.Σ.Υ.. 

Έργο της Επιτροπής είναι η εξέταση των ενστάσεων 
των ενδιαφερομένων παρασκευαστών ή αντιπροσώπων 
των οποίων ιδιοσκευάσματα δεν έχουν συμπεριληφθε. 
στον κατάλογο. Οι αποφάσεις της έχουν δεσμευτικό 
χαρακτήρα για την ειδική επιτροπή. 

4. Σε όλα τα μέλη και στους γραμματείς των Επιτροπών 
των παρ. 2 και 3 καταβάλλεται αποζημίωση κατά συ¬ 
νεδρίαση, η οποία δεν υπόκειται στους περιορισμούς 
των άρθρων 3 του ν. 1256/1952 και 18 του ν. 1505/1984, 
βαρύνει το Λογαριασμό Βελτίωσης Κοινωνικής Ασφά¬ 
λισης (Λ.Β.Κ.Α.) και τον προϋπολογισμό του Ε.Ο.Φ.. Το 
ύψος της αποζημίωσης και η αναλογία της δαπάνης 
που θα βαρύνει το Λ.Β.Κ.Α. και τον Ε.Ο.Φ. 6α καθορισθεί 
με κοινή απόφαση των Υπουργών Οικονομικών, Εργα¬ 
σίας και Κοινωνικών Ασφαλίσεων και Υγείας και Πρό¬ 
νοιας. 

5. Οι όροι λειτουργίας των Επιτροπών, η διαδικασία 
εγκρίοεως ή απορρίψεως των ιδιοσκευασμάτων, η γραμ¬ 
ματειακή εξυπηρέτησή τους και κάθε άλλη λεπτομέρεια 
θα οριστεί με κοινή απόφαση των Υπουργών Εργασίας 
και Κοινωνικών Ασφαλίσεων. Υγείας και Πρόνοιας και 
Εμπορικής Ναυτιλίας. 

6. Κστά την πρώτη εφαρμογή του καταλόγου συντα- 
γογραφομένων ιδιοσκευασμάτων και για την έκδοση της 


υπουργικής απόφασης της παρ.1 θα ληιρθεί υπόψη η 
εισήγηση της Επιτροπής, που καταρτίσθηκε με τις αριθ. 
Φ7/οικ. 391/13.3.96 και Φ7/οικ.520/5.4.96 αποφάσεις του 
Υπουργού Εργασίας και Κοινωνικών Ασφαλίσεων. 

7. Το Δημόσιο και οι φορείς της παρ. 1 του παρόντος 
άρθρου δεν 6σ εξοφλούν συνταγές που θα περιέχουν 
φάρμακα μη συμπεριλαμβανόμενα στον κατάλογο, έκτος 
εάν συνοδεύονται από ειδικά αιτιολογημένη γνωμάτευση 
του θεράποντα ιατρού για την αναγκαιότητα της χο¬ 
ρήγησής τους και με την ένδειξη "αναντικατάστατο , 
θεωρημένη απο ελεγκτή ιατρό του Δημοσίου η του 
αρμόδιου φορέα. 

8. Με προεδρικό διάταγμα, που εκδίδεται με πρόταση 
των Υπουργών Εργασίας και Κοινωνικών Ασφαλίσεων, 
Υγείας και Πρόνοιας και του κατά περίπτωση αρμόδιου 
υπουργού καθιερώνεται ενιαίος τύπος συνταγής χορή¬ 
γησης φαρμάκων για το Δημόσιο και τους αοφολιστικούς 
οργανισμούς, θεσπίζονται όργανα και διαδικασίες ελέγ¬ 
χου της φαρμακευτικής περίθαλψης και καθορίζονται οι 
υποχρεώσεις των ασφαλιστικών φορέων, φαρμακοποιών 
και των θεραπόντων ιατρών, καθώς και οι κυρώσεις αε 
περίπτωση μη τηρησής τους. 

Άρθρο 21 

Τροποποίηση διατάξεων του ν. 1474/1984 
(ΦΕΚ 128 Α 1 ) 

1. Η παράγραφος 3 του άρθρου 6 του ν. 1474/1984 
(ΦΕΚ, Α' 128) αντικαθίσταται ως ακολούθως: 

"3. Οι εκλογές για την ανάδειξη όλων των οργάνων 
του Επιμελητηρίου διενεργούνται με μυστική ψηφοφορία, 
κάθε τρία (3) χρόνια, ταυτόχρονα σε ολόκληρη την 
Επικράτεια, με την επιφύλαξη της ισχύος του άρθρου 
7 του π.δ/τος 334/1985, για την άσκηση του εκλογ,κού 
δικαιώματος με αλληλογραφία. Η ημέρα διεξαγωγής 
τους προσδιορίζεται με απόφαση του Διοικητικού Συμ¬ 
βουλίου, το οποίο ορίζει, επίσης! την ημέρα διεξαγωγής 
ολικής ή μερικής επαναληπτικής εκλογής, είτε σε ε¬ 
κτέλεση δικαστικής απόφασης είτε στην περίπτωση 
ματαίωσης της ψηφοφορίας, σε ορισμένο εκλογικό τμή¬ 
μα, για οποιονδήποτε σοβαρό λόγο. Ως αφετηρία της 
τριετούς θητείας των οργάνων λογίζεται η ημέρα ε¬ 
γκατάστασης του Διοικητικού Συμβουλίου, το οποίο 
υποχρεούται να προκηρύξει εγκαίρως τις εκλογές, ώστε 
αυτές να διεξαχθούν εντός του τελευταίου μήνα της 
θητείας του." 

2. Μετά την παράγραφο 3 του άρθρου 6 του ν. 
1474/1984, όπως αντικαθίσταται με την προηγούμενη 
παράγραφο, προστίθενται νέες παράγραφοι 4 και 5 που 
έχουν ως ακολούθως: 

'4. Ο χρόνος διενέργειας των εκλογών που ορίζεται 
στην προηγούμενη παράγραφο μπορεί να μετατίθεται 
μέχρι πέντε (5) μήνες κατ’ ανώτατο όριο είτε σε 
περιπτώσεις που ο χρόνος αυτός ή το προηγούμενο 
απ’ αυτόν δίμηνο συμπίπτει με το χρόνο διενέργειας 
βουλευτικών εκλογών είτε οε περιπτώσεις που συντρέ¬ 
χουν άλλοι σοβαροί λόγοι καθιστώντας αδύνατη ή δυ¬ 
σχερέστατη τη διεξαγωγή των εκλογών. Για τη μετάθεση 
αυτή του χρόνου των εκλογών απαιτείται απόφαση του 
Υπουργού Γεωργίας, ύστερα από σχετική εισήγηση του 
Διοικητικού Συμβουλίου του Επιμελητηρίου. Με την ίδια 
υπουργική απόφαση μετατίθενται ανάλογα και όλες οι 
προθεσμίες οι σχεπκές με τις εκλογές και ρυθμίζονται 
όλες οι αναγκαίες λεπτομέρειες εφαρμογής της. 



ΦΕΚ 15 

5. Η θητεία των οργάνων του Επιμελητηρίου που 
αναδείχθηκαν από πς εκλογές της 11ης Ιουνίου 1993 
παρατείνεται μέχρι την εγκατάσταση των νέων οργάνων 
του, που θα αναδειχθούν από πς επικείμενες εκλογές, 
των οποίων ως ημέρα διεξαγωγής ορίζεται η 11.5.1997. 
Ολες οι πράξεις των προαναφερόμενων οργάνων, οι 
οποίες ενεργούνται εντός της ως άνω παράτασης, 
λογίζονται ως γενόμενες εντός της θητείας τους' 

Άρθρο 22 

Τροποποίηση διατάξεων του ν. 2346/1995 
(ΦΕΚ 220 Α 1 ) 


2. Η ισχύς της προηγούμενης παραγράφου αρχίζει 
ετό την ημερομηνία δημοσίευσης στην Εφημερίδα της 
Κυβερνήσεως του ν. 2346/1995. 

Άρθρο 23 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήσεως, εκτός εάν ορίζεται 
διαφορετικά στις επί μέρους διατάξεις. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 12 Φεβρουάριου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 


1. Το άρθρο 4 του ν. 2346/1995 τροποποιείται ως 
εξής: 

σ) Στο τέλος του εδαφίου Γ του σημείου Γβ της παρ. 
5 του άρθρου 4 προστίθεται η φράση "και τους υπαλ¬ 
λήλους του Οργανισμού Βάμβακος και του Εθνικού 
Οργανισμού Καπνού". 

β) Στο τέλος του σημείου Ε της παρ. 5 του άρθρου 
4 προστίθεται εδάφιο που έχει ως εξής: 

"Η διάταξη αυτή εφαρμόζεται και για τους υπαλλήλους 
του Οργανισμού Βάμβακος και του Εθνικού Οργανισμού 
Καπνού, εκτός από τους υπηρετούντες στην Κεντρική 
Υπηρεσία, που μετακινούνται από δέκο (10) μέχρι τριά¬ 
ντα (30) χιλιόμετρα, αποκλειστικά και μόνο για την 
εφαρμογή προγραμμάτων έρευνας, σποροπαραγωγής 
γεωργικής μέριμνας και εφαρμογών και την πραγματο¬ 
ποίηση των προβλεπόμενων εκάστοτε ελέγχων της 
αρμοδιότητας τους και επιστρέφουν αυθημερόν στην 
έδρα τους." 


ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 


ΕΣΩΤΕΡΙΚΟΝ, ΔΗΜΟΣΙΑΣ 
ΔΙΟΙΚΗΣΗΣ ΚΑ! ΑΠΟΚΕΝΤΡΩΣΗΣ 

ΑΛ. ΠΑΠΑΔΟΠΟΥΛΟΣ 


ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΟΝ 

Γ. ΠΑΠΑΝΤΟΝΙΟΥ 


ΑΝΑΠΤΥΞΗΣ 

Β. ΠΑΠΑΝΔΡΕΟΥ 


ΓΕΩΡΓΙΑΣ 

ΣΤ. ΤΖΟΥΜΑΚΑΣ 


ΕΡΓΑΣΙΑΣ ΚΑΙ 
ΚΟΙΝΩΝΙΚΟΝ ΑΣΦ/ΣΕΩΝ 

Μ. ΠΑΠΑΪΩΑΝΝΟΥ 


ΥΓΕΙΑΣ ΚΑΙ ΠΡΟΝΟΙΑΣ 

Κ. ΓΕΙΤΟΝΑΣ 


ΕΜΠΟΡΙΚΗΣ ΝΑΥΤΙΛΙΑΣ 

ΣΤ. ΣΟΥΜΑΚΗΣ 


θεωρήθι/χε χαι τέθηχε η Μεγάλη Σφραγίδα τον Κράτονς. 

Αθήνα, 13 Φεβρουάριου 1997 


Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΕΥΑΓΓ. ΓΙΑΝΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΟΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙ.ΕΧ 223211 ΥΡΕΤΟΠ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. - 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορΐνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

-Από Ιβσελίδεςκαι άνω προσαύξηση 100 δρχ. ανάδσέλιδοή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 

δρχ- 

2.500 

δρχ. 

Β' (Υπουργικές αποφάσεις κ.τλ.) 

50.000 

» 

2.500 


Γ* (Διορισμοί, απολύσεις κ.τλ. Δημ. Υπάλληλων) 

10.000 

» 

500 

» 

Δ' (Απαλλοτριώσεις, πολεοδομία κτλ.) 

50.000 

■> 

2.500 

» 

Αναπτυξιακών Πράξεων (Τ.Α.Π.Σ.] 

25.000 


1.250 

» 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

» 

500 

» 

Παράρτημα (Πίνακες επιτυχόντων διαγωνισμών) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10,000 


500 

» 

Ανώτατου Ειδικού Δικαστηρίου (Α.Ε.Δ.) 

3.000 

» 

150 

» 

Ανωνύμων Εταιρειών & Ε.Π.Ε. 

250.000 

» 

12.500 

>► 

Προκηρύξεων Α.Σ.Ε.Π. 

10.000 

Μ 

500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

» 

10.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμούδΐ -Αθήνα) και στις άλλεςπόλειςαπόταΔημόσιαΤαμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















